Pressemelding
Tjuvholmen, 21. juni 2016

**Norgeslansering av Natura Bissé på THIEF SPA**

**THIEF SPA lanserer den luksuriøse hudpleieserien og kjendisfavoritten Natura Bissé i Norge.**

- Vi gleder oss over å kunne lansere Natura Bissé i Norge. Den eksklusive serien, kjent for avansert og innovativ teknologi innen hudpleie, har tilhengere verden over. Vi er svært selektive når det gjelder samarbeidsavtaler. Det er viktig for oss å tilby gjestene våre de aller beste produktene på markedet og Natura Bissé er uten tvil i den kategorien. Vi ser frem til å introdusere de luksuriøse produktene på THIEF SPA fremover, sier spa-sjef Anna Sporre.

Spanske Natura Bissé startet i 1979 og er blant verdens mest prestisjefylte merkevarer innen hudpleie. Selskapet er kjent for teknologisk innovasjon kombinert med naturlige, aktive ingredienser. Produktenes behandlingsområdene dekker alt fra hudpleie til massasje og hydroterapi. Selskapet lanserte nylig Natura Bissé Pure Air, et nytt konsept innen ansikts- og kroppspleie basert på behandling i 99.995% ren luft.

- Bubble Pure Air er et helt nytt konsept hvor ansikts- og kroppsbehandlinger utføres i en stor boble med ren luft helt fri fra forurensende partikler, virus, bakterier og allergener. Vi er heldige å få prøve boblen på THIEF SPA under lanseringen. Hele produktlinjen til Natura Bissé har fokus på en maksimal opplevelse av velvære og luksus. Det passer godt inn med vårt eget konsept og merkevare, sier Sporre.

Natura Bissés behandlinger og produkter er tilgjengelige på THIEF SPA fra 22. juni.

*For ytterligere informasjon, kontakt:*
Siri Løining
Kommunikasjonssjef
Mobil: +47 480 98 814
Email: siri.loining@thethief.com
www.thethief.com